《送人上京》
元代·揭祐民

天上吟仙笑相觅，松间坐客饭青精。真游不知白日晚，身世相与浮云轻。

冥冥落花啼鸟静，窅窅风磴寒泉鸣。丈夫邂逅志万里，沧浪水清宜濯缨。

作者简介：元广昌人，寓盱水上，号盱里子，晚号希韦子。性伉直。泰定帝时为邵武经历，有能声。好游。尝北至燕赵，东抵辽。遇故都遗迹，必徘徊悲歌而去。有《盱里子集》。